el el en el el ru el el el el sv en nl fr eu en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en nl en el en en el el el en el el el el el el el el el el el el el el el en en fr el el el el el el el el el en el en en en en el el el el el el el el el en el el el el el el el en en el en el en el el el el el
Η Περιφέρεια Νοτίου Αιγαίου κατάφερε να εντάξει το έργο στο ΕΣΠΑ τον περασμένο Σεπτέμβρη. Οχι χωρίς κόπο.
Κι αν στη Χάλκη ετοιμάζουν πανηγύρια, στο άλλο άκρο της Ελλάδας, ο Κάλαμος και ο Καστός αγωνιούν για το νερό. Ενας αγωγός ύδρευσης 3.700 μ. (2.100 μ. από Αιτωλοακαρνανία μέχρι Κάλαμο και 1.600 μ. από Κάλαμο μέχρι Καστό) έχει απαιτήσει 46 γνωμοδοτήσεις, αποφάσεις, εγκρίσεις, αδειοδοτήσεις, εκτός από τη διαδικασία καθορισμού αιγιαλού και παραλίας που σημαίνει άλλες 30 περίπου.
Επίπονες διαδικασίες ακόμα και για τα μικρά έργα
Παρά τον Νόμο 4014 του 2011 και δύο διυπουργικές αποφάσεις του 2012, που θεωρητικά απλοποίησαν τις διαδικασίες για έργα που δεν προκαλούν σοβαρές επιπτώσεις στο περιβάλλον, απαιτείται πολύς χρόνος και επίπονες διαδικασίες ακόμα και για μικρά κοινωφελή έργα, τονίζουν φορείς της Τοπικής Αυτοδιοίκησης.
«Για μονάδες παραγωγής νερού μικρότερες των 1.000 m3/ημέρα, για τις οποίες δεν απαιτείται περιβαλλοντική αδειοδότηση, χρειάζονται 13 βήματα με αυτοψίες, γνωμοδοτήσεις κ.ά., πολλά από τα οποία είναι ιδιαίτερα χρονοβόρα», τονίζει ο αντιπεριφερειάρχης Ν. Αιγαίου Τζώρτζης Μακριωνίτης.
Ο γ.γ. της ΚΕΔΕ Απ. Κοιμήσης έχει κάνει λόγο για «δρόμο του μαρτυρίου» και «τρομερή γραφειοκρατία», αναφερόμενος στα βήματα και στις διαδικασίες ωρίμανσης έργων στο πλαίσιο του ΕΣΠΑ και του ΠΔΕ. «Ακόμη και για έργα για τα οποία δεν απαιτείται σωρεία εγκρίσεων και γνωμοδοτήσεων, η γραφειοκρατία βασιλεύει», παρατηρεί ο κ. Κοιμήσης.
Ο ίδιος αναφέρεται σε ένα έργο του Δήμου Αμφιλοχίας για 10 ομβροδεξαμενές, για το οποίο εδώ και ενάμιση χρόνο ο δήμος βρίσκεται σε διαρκή αλληλογραφία με τις δασικές υπηρεσίες.
«Ενώ η πολιτεία θεωρεί τον Δήμο Αμφιλοχίας ικανό να υλοποιήσει στα πλαίσιο του ΕΣΠΑ έργα μεγάλης συνθετότητας, η δασική υπηρεσία δεν μας θεωρεί ικανούς να φτιάξουμε 10 ομβροδεξαμένες», σημειώνει ο κ. Κοιμήσης.
Οπως αναφέρουν στελέχη της ΚΕΔΕ, πρόσφατα έγιναν ορισμένα βήματα προς την απλοποίηση των διαδικασιών με ρυθμίσεις του υπουργείου Ανάπτυξης, αλλά «χρειάζονται μεγαλύτερη αποφασιστικότητα, περισσότερες βελτιώσεις και απλοποιήσεις».
Το… γεφύρι της Αρτας στη Βέροια
Τρία χρόνια προσπαθεί η Βέροια να κατασκευάσει μία γέφυρα σε δύσκολο σημείο του ποταμού που διασχίζει την πόλη, παρόλο που τα χρήματα είναι εξασφαλισμένα από δωρεά. «Οι δωρητές έδωσαν 2,5 εκατ. ευρώ. Ο ένας έχει πια πεθάνει και ο άλλος ακόμη περιμένει να δει τη γέφυρα», σημειώνει η δήμαρχος Χαρίκλεια Ουσουλτζόγλου. Οπως προσθέτει ο αντιδήμαρχος Αρης Λαζαρίδης, για το έργο έχουν εκδοθεί δεκάδες αποφάσεις του Δημοτικού Συμβουλίου για εγκρίσεις, απόρριψη ενστάσεων, παρατάσεις και τουλάχιστον 10 αιτήσεις θεραπείας του αναδόχου στο Περιφερειακό Συμβούλιο.
«Σημειώνονται τρομερές καθυστερήσεις λόγω της γραφειοκρατίας στα δημόσια έργα. Οπως επεσήμανα και στο Συμβούλιο της Ευρώπης, προκειμένου να εξασφαλίσουμε στην Ελλάδα τη διαφάνεια εγκλωβιστήκαμε στη γραφειοκρατία. Τώρα λόγω και των διώξεων οι τεχνικές υπηρεσίες δεν υπογράφουν, με αποτέλεσμα να κολλούν τα έργα και να χάνονται χρήματα από το ΕΣΠΑ», καταλήγει η κ. Ουσουλτζόγλου.
Στον αέρα η σύμβαση για 10 δεξαμενές
Ενάμιση χρόνο προσπαθεί ο Δήμος Αμφιλοχίας να κατασκευάσει 10 δεξαμενές για τη συλλογή των νερών της βροχής ώστε να πίνουν τα ζώα των κτηνοτρόφων. Ενώ το έργο είναι ενταγμένο στο κοινοτικό πρόγραμμα «Αλέξανδρος Μπαλτατζής» (για την ένταξη χρειάστηκαν περίπου 7-8 βήματα και πάνω από 10 δικαιολογητικά) και ενώ οι μελέτες είναι έτοιμες, ακόμη δεν έχει υπογραφεί σύμβαση για την κατασκευή του. Τον τελευταίο ενάμιση χρόνο η αλληλογραφία με τις δασικές υπηρεσίες -που εποπτεύουν κάθε βήμα- έχει «ανάψει».
Οι τεχνικές υπηρεσίες του δήμου μετρούν 10 εξερχόμενα έγγραφα προς Δασαρχείο και Διεύθυνση Δασών, 7 εισερχόμενα και 4 επικοινωνίες με e-mails, χωρίς να υπολογίζονται τα 5-6 έγγραφα που έχουν ανταλλάξει μεταξύ τους οι υπηρεσίες της αποκεντρωμένης διοίκησης. Oλα αυτά για ένα έργο 450.000 ευρώ. «Ακόμη και σε περιπτώσεις που δεν χρειάζεται σωρεία αδειοδοτήσεων και εγκρίσεων, η γραφειοκρατία βασιλεύει», σημειώνει ο δήμαρχος Αμφιλοχίας Παναγιώτης Κοιμήσης.
Η αφαλάτωση «σκοντάφτει» σε 17 υπηρεσίες
Από το 2011 παλεύει για μία αφαλάτωση 600 κυβικών την ημέρα. Για το έργο απαιτήθηκαν μέχρι στιγμής πάνω από 49 εγκρίσεις, γνωμοδοτήσεις, αποφάσεις, αδειοδοτήσεις και 150 υπογραφές υπηρεσιακών παραγόντων από 17 υπηρεσίες. Μόνο η άδεια εγκατάστασης που εκδόθηκε τον περασμένο Αύγουστο λαμβάνει υπόψη 47 έγγραφα και θέτει πάνω από 60 όρους. Προς το παρόν το νησάκι υδροδοτείται με καραβάκι που μεταφέρει νερό.
«Γολγοθάς» για δύο σωλήνες νερού
Δύο χρόνια… ωριμάζει στον Κάλαμο και τον Καστό ένας αγωγός ύδρευσης, που θα συνδέει τα δύο νησάκια με τον Μύτικα Αιτωλοακαρνανίας. Το καλοκαίρι του 2011 ολοκληρώθηκε η μελέτη και από τότε έχουν απαιτηθεί 46 γνωμοδοτήσεις, θεωρήσεις, αδειοδοτήσεις, εγκρίσεις κ.λπ. Οι καθορισμοί αιγιαλού σημαίνουν άλλες 30 περίπου. Ενας δαίδαλος γραφειοκρατίας για δύο σωλήνες 2.100 μ. (Αιτωλοακαρνανίας – Κάλαμος) και 1.600 μ. (Κάλαμος – Καστός).
Το νέο λιμάνι περιμένει… 12 χρονια
Δώδεκα χρόνια προσπαθεί η Ερεικούσα να επεκτείνει το λιμάνι της και να δημιουργήσει υποδομές για σκάφη αναψυχής. Από το 2001 έχουν απαιτηθεί 20 άδειες, γνωμοδοτήσεις, εγκρίσεις κ.λπ. (6-8 μήνες η καθεμία) από 14 υπουργεία και 10 ΦΕΚ. Το έργο καθυστέρησε επιπλέον δύο χρόνια μέχρι να λυθεί ο… γόρδιος δεσμός των «ορφανών» λιμανιών της Κέρκυρας, που τελικά εντάχθηκαν στον ΟΛΚ.
«Βυθίζεται» το έργο για το νερό
Από το 2008 «ωριμάζει» η αφαλάτωση της Λέρου. Μόνο οι άδειες εγκατάστασης και λειτουργίας απαιτούν 30 δικαιολογητικά. Σε αυτά πρέπει να προσθέσει κανείς γνωμοδοτήσεις από ΓΕΝ, ΓΕΣ, ΠΕΧΩΠ κ.ά. Η διαδικασία χάραξης αιγιαλού και οι δικαστικές διαμάχες πήραν δύο χρόνια, ενώ η ΕΤΑΔ χρειάστηκε 6 μήνες για να παραχωρήσει την έκταση. Τώρα το έργο έχει ενταχθεί στο ΕΣΠΑ και μετά την επικαιροποίηση της μελέτης αναμένεται ο διαγωνισμός.
171.500 νομοθετικές και κανονιστικές ρυθμίσεις μετράμε στα πρώτα 30 χρόνια της Μεταπολίτευσης (1974-2005)
Care for water? Share the news
Read more from Λύματα, Νερό
← Ειδική εφαρμογή της Global Water Solutions για iPhone και iPad
Το καλύτερο νερό της Ευρώπης, στην Ελλάδα →
Γράψτε το σχόλιο σας εδώ....
Εισάγετε τα παρακάτω στοιχεία ή επιλέξτε ένα εικονίδιο για να συνδεθείτε:
Ηλ. διεύθυνση (απαιτείται) Δεν θα εμφανιστεί δημόσια.
Σχολιάζετε χρησιμοποιώντας τον λογαριασμό WordPress.com. ( Αποσύνδεση /  Αλλαγή )
Σχολιάζετε χρησιμοποιώντας τον λογαριασμό Twitter. ( Αποσύνδεση /  Αλλαγή )
Σχολιάζετε χρησιμοποιώντας τον λογαριασμό Facebook. ( Αποσύνδεση /  Αλλαγή )
Ειδοποίηση μέσω mail για νέα σχόλια.
Να ειδοποιούμαι μέσω mail για νέα άρθρα.
Note: HTML is allowed. Your email address will never be published.
Πατήστε κλικ ώστε να λαμβάνετε ειδοποιήσεις για κάθε νέο άρθρο.
Kατηγορίες Επιλογή κατηγορίας ‘Εργα  (1) Έργα  (7) Εταιρικά νέα  (47)    Κοινωνική ενίσχυση  (9) Ειδήσεις  (28)    Λύματα  (13)    Νερό  (14) Νέα συνεργατών  (5) Νέα για τα προϊόντα μας  (31)    Flygt  (14)    Global Water Solutions  (2)    Lowara  (12)    SFA  (1)    Vogel  (1) Τεχνική υποστήριξη  (3) Τεχνολογία  (4) Uncategorized  (24) Wedeco  (2) Xylem  (3)
Δημοφιλή άρθρα & σελίδες
Ο βραβευμένος κυκλοφορητής της Lowara, Ecocirc D5 Solar, σε καινοτόμο ηλιακό καλοριφέρ!
Νέα από το twitter μας
In case you missed this year's WEFTEC (like we did), here is a quick (and revolutionary) sum-up.… twitter.com/i/web/status/1… 3 years ago
Το μόνο που ανταγωνίζεται την ποιότητα των αντλιών μας είναι η ποιότητα της παραγωγής τους... buff.ly/2xBeCgT 4 years ago
Full day training #solarpumps ☀️☀️#wellpumps #newpartnership https://t.co/UfZzQ8f1uy 4 years ago
#founderleo wishes for a 75y bday celebration during the 50y bday celebration of #Lowara #Happyfathersday2018… twitter.com/i/web/status/1… 4 years ago